אנדרו ראנלס

אנדרו סקוט ראנלס (באנגלית: Andrew Scott Rannells; נולד ב-23 באוגוסט 1978) הוא שחקן, מדבב וזמר אמריקאי.

ביוגרפיה 
ראנלס נולד באומהה, נברסקה, לשארלוט ורונלד ראנלס.הוא הרביעי מבין חמישה אחים, עם שלוש אחיות ואח גדול. ראנלס למד בבית הספר היסודי של Our Lady of Lourdes באומהה, ולאחר מכן ב-Creighton Preparatory School,בית ספר רומי-קתולי לבנים באומהה. הוא עזב את הכנסייה הקתולית עם סיום לימודיו כיוון שעבר התעללות מינית על ידי כומר בבית הספר התיכון שלו.משפחתו התגוררה בשכונת הנסקום פארק באומהה.

כילד, הוא למד בתיאטרון הילדים של אמי גיפורד..

רנלס עבר לניו יורק ב-1997 לאחר התיכון, ולמד תיאטרון במכללת מרימאונט מנהטן במשך שנתיים לפני שהתחיל לעשות אודישן במשרה מלאה והחל לקבל תפקידים..

קריירה 
ראנלס דיבב את ארצ'י אנדרוז בסדרת הטלוויזיה "התעלומות המוזרות של ארצ'י" ובסרט "ארצ'י והאדם הקדמון" המבוסס עליה. בשנת 2011 היה מועמד לפרס טוני בקטגוריית הביצוע הטוב ביותר על ידי שחקן ראשי במחזמר על הופעתו כאלדר פרייס במחזמר "ספר המורמונים" בברודוויי. עבור מחזמר זה, הוא זכה בפרס גראמי בשנת 2012 עבור אלבום פסקול המחזמר בביצוע צוות השחקנים המקורי של הפקת ברודוויי. הוא קיבל מועמדות נוספת לפרס הטוני על הופעתו כוויזר בהפקת ברודוויי המחודשת של "" בשנת 2016. בין הפקות ברודוויי הנוספות בהן השתתף: "היירספריי", "המילטון", "הדוויג והשארית העצבנית", "" ו"הנערים בחבורה".

בשנת 2015 שיחק בסרט ״המתמחה״ בתור קמרון.

בשנת 2020 שיחק בסרטו של ראיין מרפי "הנשף" שמבוסס על המחזמר באותו שם משנת 2016.

ראנלס מדובב את קולו של מת'יו, מתבגר המתמודד עם היותו הומוסקסואל, בסדרה "פה גדול".

בשנת 2023 דיבב את דמותו של ואניר בסרט ההנפשה הקומי "טרולים 3: הקול טוב".

קישורים חיצוניים 

אמריקאים ממוצא אירי
אמריקאים ממוצא פולני
זוכי פרס גראמי
זמרים להט"בים אמריקאים
מדבבים אמריקאים
שחקני קולנוע וטלוויזיה אמריקאים
שחקני תיאטרון אמריקאים
שחקנים הומוסקסואלים
שחקנים להט"בים אמריקאים
קצרמר אישים
קצרמר אמריקאים
נפגעי ונפגעות תקיפות מיניות
אמריקאים שנולדו ב-1978